Средно училище “Христо Ботев”

🖂гр. Бобов дол, обл. Кюстендил, ул. “Св. Св. Кирил и Методий” №12,

🕿 0702/6 2256; е-mail: sou\_bobovdol@abv.bg.bg, www.subobovdol.weebly.com

В Правилника за дейността на училището, в **ГЛАВА IХ. ФОРМИ НА ОБУЧЕНИЕ, чл. 89 – чл. 91 е посочено, че училището предлага дневна, самостоятелна и комбинирана форма на обучение.**

**ФОРМИ НА ОБУЧЕНИЕ**

**Чл. 89**. (1) Училищното обучение в СУ „Христо Ботев” гр. Бобов дол се осъществява в дневна форма.

**(2)** Училището осигурява обучение в самостоятелна форма на обучение.

**(**3) Училището осигурява и комбинирана форма на обучение и включва обучение при условията и по реда на дневна форма и индивидуално обучение по един или няколко учебни предмета от училищния или индивидуалния учебен план.

(2) Обучението в комбинирана форма се извършва по училищния учебен план или по индивидуален учебен план – за ученици със специални образователни потребности и за ученици с изявени дарби.

(3) Комбинирана форма на обучение може да се организира за:

1. ученик със специални образователни потребности;

2. ученик с изявени дарби;

 (4) В случаите по ал. 3, т. 2 индивидуалното обучение се осъществява по един или няколко учебни предмета, по които ученикът е показал трайни способности и постижения, надвишаващи постиженията

на неговите връстници. Индивидуалното обучение се осъществява от училището по реда на чл. 111, ал. 2 – 5.

**Чл. 90.** **(1)** Формата на обучение се избира от ученика при условията на чл. 12, ал. 2 на ЗПУО.

**(2)** Формата на обучение се препоръчва от екипа за подкрепа за личностно развитие за:

1. ученик, ненавършил 16 години, чиято възраст надхвърля с повече от три години възрастта за съответния клас;
2. лице, навършило 16 години, което постъпва за първи път в училище;
3. лице, прекъснало обучението си за повече от три последователни учебни години;
4. лице, което не може успешно да завърши един и същ клас повече от три учебни години;
5. ученик, който променя формата на обучение в случаите по чл. 112, ал. 5 от ЗПУО;
6. ученик със специални образователни потребности.

**(3)** За записване или промяна на формата на обучение за конкретна учебна година ученикът, при условията на чл. 12, ал. 2 на ЗПУО подава заявление до директора на училището.

**(4)** За записване на ученика в самостоятелна форма на обучение директорът на училището издава заповед.

**Чл. 91.** **(1)** Ученици, които се обучават в дневна и самостоятелна форма на обучение, могат да променят формата на обучението си преди началото на учебната година.

**(2)** Промяната на формата на обучение се разрешава от началника на регионалното управление на образованието по подадено заявление от родителя/настойника или по искане на директора на училището за случаите, уредени в нормативен акт.

**РАЗДЕЛ** **I. ОРГАНИЗАЦИЯ НА ФОРМИТЕ НА ОБУЧЕНИЕ**

**Чл. 92.** **(1)** Дневна форма на обучение се организира за паралелки в учебни часове през учебния ден и включва обучението на учениците по учебни предмети или модули.

**(2)** В дневната форма на обучение се включват и дейностите по целодневна организация на учебния ден, часа за спортни дейности и часа на класа.

**Чл. 93.** **(1)** Самостоятелна форма на обучение включва самостоятелна подготовка и изпити за определяне на годишни оценки по учебните предмети от училищния учебен план.

**(2)** Самостоятелната форма на обучение в училището се организира спазвайки разпоредбите на чл.37 от Наредба №10 за организация на дейностите в училищното образование от 1 септември 2016 година.

 **(3)** При самостоятелна форма на обучение се прилага утвърден училищен учебен план за класа в дневна форма на обучение.

 **(4)** Изпитите по учебните предмети от училищния учебен план са организирани в три изпитни сесии. До поправителна сесия се допускат само ученици в СФО, които са се явили на редовна сесия.

**(5)** Изпитните сесии за учебната 2022/2023 година се провеждат по график, както следва:

* + - редовна сесия – януари/ февруари - 04 януари – 19 февруари 2023 г.
		- поправителна сесия – юни/юли - 06 юни – 10 юли 2023 г.;
		- поправителна сесия – 01-14 септември 2023 г.

**(6)** Правото на допълнителна поправителна сесия по ред, определен от директора на училището, се отнася и за учениците в самостоятелна форма на обучение, при наличие на здравословни причини, удостоверени с медицински документ, които са възпрепятствали явяването при разрешаване на допълнителна сесия от министъра на образованието и науката, но не по-късно от 10.10.2022 г.

**(7)** Редовната и поправителните сесии се провеждат по ред, определен със заповед на директора в месеците януари, юни и септември, за учебната 2021/2022 г.

 **(8)** Учениците от СФО **се допускат до редовна сесия след предварително подадено заявление, в което ученикът може да посочи учебните предмети, на които желае да се яви.**

1. Учениците, обучавани в самостоятелна форма подават заявление за записване до Директора на училището в началото на учебната година или до 20 дни преди началото на изпитната сесия.
2. Учениците, обучавани в самостоятелна форма, подават заявления за явяване на изпити в срок до 20 дни преди началото на всяка от съответните изпитни сесии, като периодично се информират за предстоящите дейности за приключване на учебната година.
3. Учениците в самостоятелна форма на обучение са длъжни сами да се информират за датите на изпитите.
4. Изпитите се провеждат по утвърден от Директора на училището график, като в един ден ученикът полага изпит само по един предмет.
5. При СФО се прилага действащ училищен учебен план за дневна форма – чл.112, ал.4 от ЗПУО. Преподавателите изготвят конспекти; изпитни билети или тестове и критерии за оценяване по съответните учебни предмети /три варианта/. Конспектите, изпитните билети и критериите за оценяване се подписват от директора.
6. Уведомяването се осъществява чрез поставяне на видно място на заповедта с графика на изпитите, публикуване на сайта на училището график на изпитните дати по различните учебни дисциплини.
7. Лицето, определено за класен ръководител на учениците в самостоятелна форма, уведомява учениците за правилата на училището и координира дейностите по СФО.

**(9)** За ученици **преминали от дневна в самостоятелна форма на обучение поради наложено наказание по чл.199, ал.1, т.5 от ЗПУО и редовната /януари/февруари/ сесия е минала, директорът със заповед определя друга редовна сесия**

 **(10)** Изпитите са ***писмени; изпити с писмена и устна част; изпити с писмена и практическа част и практически.*** Продължителността взависимост от тяхната форма се определя съгласно чл. 41 от Наредба №11 от 1 септември 2016 г. за оценяване на резултатите от обучението на учениците.

**(11)** При приключване на писмения изпит квесторите оформят протоколите за дежурство, които се предават на директора на училището заедно с писмените работи, подредени по реда на вписване на учениците в протокола.

**(12)** След проверка на изпитните работи комисията по оценяване оформя изпитен протокол, който се предава на директора на училището, заедно с писмените работи.

**(13)**Протоколите се съхраняват в класьор 5 години, а след това - в архива на училището 50 години.

**(14)**Ученикът продължава обучението си в по-горен клас през следващата учебна година, при успешно положени изпити по всички предмети, съгласно училищния учебен план.

**(15)За лицата навършили 16 години** се допуска обучение за завършване на два класа в една учебна година, **АКО СА ЗАЯВИЛИ** това свое желание при подаване на заявлението.Те полагат изпити за следващ клас само, ако успешно са положили всички изпити, предвидени за завършване на предходен клас –чл. 37, ал. 6 от наредба №10 от 1 септември 2016 година за организация на дейностите в училищното образование.

**(16)**Ученик, които преминава от дневна в самостоятелна форма на обучение, продължава обучението си по същия учебен план, по който е започнал. При оформена годишна оценка по учебен предмет (различна от слаб /2/) след първи учебен срок не полага изпит по този предмет.

**Чл. 94**. Ученик, обучаван в самостоятелна форма на обучение, който не се е явил на три поредни сесии, се смята за отписан от училището. И за да продължи обучението си подава отново **заявление до 15 септември на новата учебна година.**

**Чл. 95** Завършването на клас и на степен на образование в дневна или самостоятелна форма обучение, се удостоверява с едни и същи по вид документи /Наредба №8/11.08.2016 г./

**Чл.96** Ученици които се обучават в дневна или самостоятелна форма на обучение, могат да променят формата преди началото на учебната година, съгласно чл.32, ал.1,т.1 от Наредба №10/1.09.2016 г. за организация на дейностите в образованието.

**Промяната на формата на обучение се допуска** и по време на учебната година когато се преминава:

* от дневна в самостоятелна;
* за промяна формата на обучение Директорът издава заповед